Standard stålbordplade

Sun, 22 Mar 2026 08:19:48 +0200

Stålbordplade – Cool, stilren og praktisk køkkenbordplade i rustfrit stål En traditionel rustfri stålbordplade fås i tykkelsen 15 mm og op til 60 mm. Den er bygget op af en 1,2 mm rustfri stålplade, der er pålimet en kerne af spånplade, hvor stålet efterfølgende er bukket rundt om. Denne type fås i mange forskellige tykkelser og med mange forskellige for- og bagkanter. I modsætning til hvad mange tror, så er en stålbordplade ikke 100% varmebestandig, da meget høje temperaturer kan opløse limen og få pladen til at løsne sig. 15 mm stålbordplader har en hvid kontralaminat på bagsiden, for at forhindre bordpladen tvinder. Tykkere stålbordplader har en hvid melamin på bagsiden. Både laminat og melamin er nemme at skrue igennem, når bordpladen skal monteres på skabene. Stålbordplader er i mange år blevet flittigt brugt i diverse industri- og restaurationskøkkener. Men nu er turen kommet til de private hjem, der også er begyndt at få øjnene op for de mange fordele ved at vælge en køkkenbordplade i stål. Først og fremmest er en stålbordplade flot, stilren og super trendy. Pladens neutrale udtryk gør, at den kan sammensættes med hvilke som helst materialer og farver, og en køkken stålbordplade passer derfor ind i stort set alle køkkentyper; fra det moderne minimalistiske til det mere traditionelle eller det rå, industrielle køkken. Endelig er stål i sig selv et flot materiale, som genspejler lys og får rummet til at synes større og lysere – en super fed effekt i større, men måske i særdeleshed mindre, køkkener. Og det var blot æstetikken... Et køkken er en arbejdsplads, hvor der skal være mulighed for at udfolde sig, uden at skulle bekymre sig om særlige hensyn og sarte materialer. Og her er en stålbordplade virkelig i særklasse med sine praktiske egenskaber. En stålbordplade er meget modstandsdygtig, og den lukkede overflade gør, at hverken snavs, bakterier eller vand kan trænge ind. Dette gør også en køkkenbordplade i stål super nem at rengøre, da den kan tåle rigeligt vand og sæbe og blot skal vaskes ned og tørres efter med en tør klud. En stålbordplade er også meget hygiejnisk, netop på grund af den lukkede overflade. Endvidere kan stålvasken svejses ned i bordpladen, så du slipper for irriterende kanter og fuger omkring køkkenvasken, der kan samle bakterier, snavs og kalkrester. Endelig er en bordplade i stål meget robust, holdbar og utrolig nem at vedligeholde. Den er som skabt til at være en rigtig arbejdsstation og kan nemt holde til det daglige slid. Faktisk kan en køkken stålbordplade holde til det meste. En stålbordplade vil med tiden patinere i form af fine, små ridser. Dette er helt naturligt og giver blot bordpladen et endnu mere cool og råt look - det har ingen betydning for stålbordpladens praktiske egenskaber. Og skulle stålpladen blive særligt ridset, kan den nemt poleres op og blive strålende igen.

Pris:: 50,00 DKK